2006-os angol labdarúgó-ligakupa-döntő
A 2006-os angol labdarúgó-ligakupa-döntő a ligakupa 2005/06-os kiírásának utolsó mérkőzése volt. A mérkőzést 2006. február 26-án rendezték Millennium Stadionban, Cardiffban. A két résztvevő a Manchester United és a Wigan Athletic volt. A United győzött 4-0 arányban, Wayne Rooney két, Cristiano Ronaldo és Louis Saha pedig egy-egy gólt szerzett. A díj átvételekor a Vörös Ördögök játékosai "For You Smudge" feliratú pólókkal emlékeztek Alan Smith-re, aki súlyosan megsérült egy Liverpool elleni FA Kupa-meccsen. A találkozón a Wigan Athletic kapusa, Mike Pollitt vádlisérülést szenvedett.